ประกาศกระทรวงการคลังประกาศกระทรวงการคลังเรื่องการประมูลพันธบัตรรัฐบาลกรณีพิเศษในปีงบประมาณพ.ศ. ๒๕๕๐[๑] กระทรวงการคลังขอประกาศให้ทราบโดยทั่วกันว่ากระทรวงการคลังจะออกจำหน่ายพันธบัตรรัฐบาลตามวงเงินและรายละเอียดในข้อ ๘ตารางกำหนดการประมูลพันธบัตรรัฐบาลกรณีพิเศษในปีงบประมาณ พ.ศ. ๒๕๕๐โดยวิธีการประมูลอัตราผลตอบแทน(โดยใช้สูตรการคำนวณราคาตามประกาศธนาคารแห่งประเทศไทย ที่ ธปท. นว.(ว) ๑๐๘๖/๒๕๓๘เรื่อง มาตรฐานเสนอซื้อขายและคำนวณราคาสำหรับการซื้อขายหลักทรัพย์รัฐบาลในตลาดรอง)โดยมอบหมายให้ธนาคารแห่งประเทศไทยจัดการแทนกระทรวงการคลัง ตามข้อกำหนดดังต่อไปนี้ข้อ ๑ กระทรวงการคลังจะออกจำหน่ายพันธบัตรรัฐบาลโดยวิธีการประมูลดังนี้(๑)จำหน่ายพันธบัตรรัฐบาลโดยวิธีประมูลแบบแข่งขันราคาให้แก่ ธนาคารแห่งประเทศไทยธนาคารพาณิชย์ ธนาคารออมสิน ธนาคารอาคารสงเคราะห์ธนาคารเพื่อการเกษตรและสหกรณ์การเกษตร ธนาคารเพื่อการส่งออกและนำเข้าแห่งประเทศไทยธนาคารพัฒนาวิสาหกิจขนาดกลางและขนาดย่อมแห่งประเทศไทย บริษัทเงินทุนบริษัทหลักทรัพย์ กองทุนบำเหน็จบำนาญข้าราชการ กองทุนสำรองเลี้ยงชีพ กองทุนรวมสำนักงานประกันสังคม บริษัทประกันภัย บริษัทประกันชีวิต และสถาบันอื่นๆที่มีบัญชีเงินฝากที่ธนาคารแห่งประเทศไทย(๒)จำหน่ายพันธบัตรรัฐบาลโดยวิธีประมูลแบบไม่แข่งขันราคาให้แก่ มูลนิธิสหกรณ์นิติบุคคลเพื่อการสาธารณกุศล การศาสนา ศิลปะ วัฒนธรรม วิทยาศาสตร์ วรรณคดีการศึกษาสาธารณประโยชน์อื่นๆ โดยมิได้มุ่งหวังประโยชน์มาแบ่งปันกัน กองทุนที่เป็นนิติบุคคลที่ใช้ผลประโยชน์จากต้นเงินและผู้มีสิทธิ์ประมูลในตลาดแรกที่ได้แจ้งความประสงค์เข้าร่วมประมูลแบบไม่แข่งขันราคาโดยผู้เข้าประมูลแบบไม่แข่งขันราคาจะต้องเสนอประมูลผ่านสถาบันการเงินที่ได้รับการแต่งตั้งเป็นไพรมารีดีลเลอร์(Primary Dealers) สำหรับการทำธุรกรรมซื้อขายพันธบัตรประเภทOutright กับธนาคารแห่งประเทศไทย (Outright PD)ข้อ ๒ พันธบัตรรัฐบาลตามข้อ ๑ คือพันธบัตรรัฐบาลกรณีพิเศษ ในปีงบประมาณ พ.ศ. ๒๕๕๐ เป็นชนิดออกให้ในนามผู้ทรงกรรมสิทธิ์ในพันธบัตรตามราคาที่ตราไว้เป็นหน่วยหน่วยละหนึ่งพันบาท กำหนดวงเงิน อัตราดอกเบี้ยเงื่อนไขและวงเงินตามประกาศกระทรวงการคลัง เรื่องการจำหน่ายพันธบัตรรัฐบาลกรณีพิเศษ ในปีงบประมาณ พ.ศ. ๒๕๕๐ข้อ ๓ ผู้ประสงค์จะประมูลพันธบัตรรัฐบาลกรณีพิเศษในปีงบประมาณ พ.ศ. ๒๕๕๐ จะต้องดำเนินการ ดังนี้(๑) ผู้ประสงค์จะประมูลพันธบัตรรัฐบาลแบบแข่งขันราคาโดยตรงต้องส่งข้อมูลทางระบบการประมูลตราสารหนี้โดยวิธีอิเล็กทรอนิกส์ (e-Bidding)ตามระเบียบธนาคารแห่งประเทศไทยว่าด้วยการให้บริการธุรกรรมประมูลตราสารหนี้ด้วยวิธีอิเล็กทรอนิกส์(e-Bidding) พ.ศ. ๒๕๔๖ ภายในเวลา ๙.๓๐ น. ของวันที่ประมูลโดยระบุราคาตรารวมที่เสนอซื้อและต้องเสนอว่าจะซื้อในอัตราผลตอบแทนร้อยละเท่าใดไม่เกิน ๓ อัตรา (ทศนิยมไม่เกิน ๓ ตำแหน่ง)และในการเสนอประมูลแต่ละอัตราต้องระบุราคาตราที่ขอซื้อ ไม่ต่ำกว่า ๑๐๐ ล้านบาทและไม่มีเศษของหลักล้านโดยวงเงินรวมที่เสนอประมูลต้องไม่เกินวงเงินประมูลตามประกาศกระทรวงการคลัง(๒)ผู้ประสงค์จะเข้าประมูลพันธบัตรรัฐบาลแบบไม่แข่งขันราคาต้องยื่นความจำนงผ่านสถาบันการเงินที่ได้รับการแต่งตั้งจากธนาคารแห่งประเทศไทยหรือไพรมารีดีลเลอร์ (Primary Dealers) ภายในเวลา ๑๒.๐๐ น.ก่อนวันที่ประมูลแบบแข่งขันราคา ๑ วันทำการ และ Primary Dealersต้องนำข้อมูลเสนอต่อธนาคารแห่งประเทศไทยทางระบบการประมูลตราสารหนี้โดยวิธีอิเล็กทรอนิกส์(e-Bidding) ตามระเบียบธนาคารแห่งประเทศไทยว่าด้วยการให้บริการธุรกรรมประมูลตราสารหนี้ด้วยวิธีอิเล็กทรอนิกส์ (e-Bidding)พ.ศ. ๒๕๔๖ ภายในเวลา ๑๔.๐๐ น. ของวันเดียวกันโดยระบุราคาตราที่ขอซื้อไม่ต่ำกว่า ๔ ล้านบาท และไม่เกิน ๔๐ ล้านบาทและไม่มีเศษของหลักล้านข้อ ๔ กระทรวงการคลังจะจัดสรรพันธบัตรรัฐบาลกรณีพิเศษในปีงบประมาณ พ.ศ. ๒๕๕๐ดังนี้(๑) ในการประมูลแบบแข่งขันราคากระทรวงการคลังจะจัดสรรให้ผู้ประมูลที่เสนออัตราผลตอบแทนต่อร้อยต่ำสุดก่อนแล้วจึงจัดสรรให้ผู้ประมูลที่เสนออัตราผลตอบแทนต่อร้อยสูงขึ้นไปตามลำดับและจะแจ้งผลให้ผู้ประมูลได้ทราบในวันประมูลนั้นในกรณีที่ผู้เสนอประมูลเสนออัตราผลตอบแทนเท่ากันมีหลายรายและจำนวนที่ขอประมูลของผู้เสนอประมูลในกลุ่มนั้นรวมกันแล้วเกินวงเงินที่กำหนดไว้ให้กระทรวงการคลังจัดสรรพันธบัตรแก่ผู้เสนอประมูลในกลุ่มดังกล่าวเฉลี่ยตามสัดส่วนจำนวนที่ผู้เสนอประมูลเสนอขอประมูลหากมีเศษเหลือจากการจัดสรรให้กระทรวงการคลังจัดสรรให้แก่ผู้เสนอประมูลที่ได้ยื่นประมูลก่อนในกลุ่มนั้น(๒) ในการประมูลแบบไม่แข่งขันราคากระทรวงการคลังจะจัดสรรพันธบัตรไม่เกินร้อยละ ๒๐ ของวงเงินประมูลแต่ละรุ่นและจะได้รับจัดสรรในราคาอัตราถัวเฉลี่ยของการประมูลโดยกรณีที่มีผู้เสนอประมูลแบบไม่แข่งขันราคาเกินร้อยละ๒๐ ของวงเงินประมูล จะดำเนินการจัดสรรตามสัดส่วน ส่วนกรณีไม่ถึงร้อยละ ๒๐ของวงเงินประมูล จะนำวงเงินส่วนที่เหลือไปรวมกับการประมูลแบบแข่งขันราคาข้อ ๕ ผู้ประมูลพันธบัตรรัฐบาลกรณีพิเศษในปีงบประมาณ พ.ศ. ๒๕๕๐ แบบแข่งขันราคาได้ จะต้องชำระราคาภายในเวลา ๑๐.๐๐ น.ของวันทำการที่สองถัดจากวันที่ประมูล โดยยินยอมให้ธนาคารแห่งประเทศไทยหักเงินจากบัญชีเงินฝากที่มีอยู่ที่ธนาคารแห่งประเทศไทยหรือโอนเงินผ่านระบบบาทเนตเข้าบัญชีกระแสรายวันงานจัดการตราสารหนี้ที่ธนาคารแห่งประเทศไทยสำหรับผู้เข้าประมูลแบบไม่แข่งขันราคาจะต้องโอนเงินผ่านระบบบาทเนตหรือหักเงินจากบัญชีเงินฝากให้กับไพรมารีดีลเลอร์ (PrimaryDealers) ที่ประมูลแทนภายในวันทำการที่หนึ่งถัดจากวันประมูลแบบแข่งขันราคา โดยไพรมารีดีลเลอร์ (PrimaryDealers) ต้องรับผิดชอบชำระราคาค่าพันธบัตรที่ประมูลแบบไม่แข่งขันราคาภายในเวลา ๑๐.๐๐ น. ของวันทำการที่สองถัดจากวันประมูล โดยยินยอมให้ธนาคารแห่งประเทศไทยหักจากบัญชีเงินฝากที่มีอยู่ที่ธนาคารแห่งประเทศไทยหรือโอนเงินผ่านระบบบาทเนตเข้าบัญชีกระแสรายวันงานจัดการตราสารหนี้ที่ธนาคารแห่งประเทศไทยข้อ ๖ เมื่อผู้ประมูลได้ชำระราคาตามข้อ ๕ แล้วให้ธนาคารแห่งประเทศไทยนำฝากพันธบัตรรัฐบาลกรณีพิเศษ ในปีงบประมาณ พ.ศ. ๒๕๕๐เข้าบัญชีผู้ประมูลได้ที่ศูนย์รับฝากหลักทรัพย์ หรือออกเป็นใบตราสารหนี้ ทั้งนี้เป็นไปตามที่ผู้ประมูลได้ ได้แจ้งความประสงค์ไว้ข้อ ๗ ในกรณีที่ผู้ประมูลได้ไม่ชำระราคาค่าพันธบัตรรัฐบาลภายในวันและเวลาที่กำหนดให้ถือว่าผู้ประมูลได้ผิดนัดชำระหนี้กระทรวงการคลังอาจพิจารณาระงับสิทธิการทำธุรกรรมประมูลของผู้ประมูลรายนั้นเป็นการชั่วคราวหรือถาวรก็ได้ข้อ ๘ กระทรวงการคลังได้กำหนดการประมูลพันธบัตรรัฐบาลกรณีพิเศษในปีงบประมาณ พ.ศ. ๒๕๕๐ โดยมีรายละเอียด ดังนี้ตารางกำหนดการประมูลพันธบัตรรัฐบาลกรณีพิเศษในปีงบประมาณ พ.ศ. ๒๕๕๐พันธบัตรรัฐบาลกรณีพิเศษในปีงบประมาณพ.ศ. ๒๕๕๐ประมูลวันที่วงเงินประมูล(ล้านบาท)วันที่ชำระเงินวันเริ่มคำนวณดอกเบี้ยวันครบกำหนดไถ่ถอนLB213A1อายุคงเหลือ ๑๔.๔๕ ปีอัตราดอกเบี้ยร้อยละ ๕.๘๕ ต่อปีจำนวน ๑๔,๐๐๐ ล้านบาท๑๘ ต.ค. ๒๕๔๙๔,๐๐๐๒๐ ต.ค. ๒๕๔๙๓๐ ก.ย.๒๕๔๙๓๑ มี.ค. ๒๕๖๔๑ พ.ย. ๒๕๔๙๔,๐๐๐๓ พ.ย. ๒๕๔๙๓๐ ก.ย.๒๕๔๙๓๑ มี.ค. ๒๕๖๔๑๕ พ.ย. ๒๕๔๙๓,๐๐๐๑๗ พ.ย.๒๕๔๙๓๐ ก.ย.๒๕๔๙๓๑ มี.ค. ๒๕๖๔๒๙ พ.ย. ๒๕๔๙๓,๐๐๐๑ ธ.ค.๒๕๔๙๓๐ ก.ย.๒๕๔๙๓๑ มี.ค. ๒๕๖๔หมายเหตุ: 1. พันธบัตรรัฐบาลกรณีพิเศษในปีงบประมาณ พ.ศ. ๒๕๕๐ วงเงินรวม ๑๔,๐๐๐ ล้านบาทเป็นการเพิ่มปริมาณ (Re-open) พันธบัตรรัฐบาลกรณีพิเศษในปีงบประมาณ พ.ศ. ๒๕๔๙ ครั้งที่ ๕ (LB213A) อายุ๑๕ ปี จะทำให้วงเงินรวมของพันธบัตรรุ่นนี้เป็น ๒๙,๐๐๐ล้านบาท (วันเปิดจำหน่ายครั้งแรก วันที่ ๓๑ มีนาคม ๒๕๔๙)ข้อ ๙ กระทรวงการคลังขอสงวนสิทธิ์ ดังนี้(๑)ปรับเปลี่ยนการประมูลตามที่กระทรวงการคลังเห็นสมควร ทั้งนี้วงเงินรวมของพันธบัตรรัฐบาลที่ประมูลทุกงวดรวมกัน ต้องไม่เกิน ๑๔,๐๐๐ล้านบาท(๒)กระทรวงการคลังจะไม่รับประมูลจากผู้ประมูลรายใดก็ได้และจะจัดสรรพันธบัตรรัฐบาลให้แก่ผู้ประมูลรายใดเป็นจำนวนเท่าใดก็ได้ตามแต่จะเห็นสมควร(๓)ในกรณีที่การดำเนินการประมูลแบบไม่แข่งขันราคา ไม่อยู่ในหลักเกณฑ์ที่กำหนดกระทรวงการคลังจะดำเนินการตามความเหมาะสมประกาศณ วันที่ ๑๓ ตุลาคม พ.ศ. ๒๕๔๙ศานิตร่างน้อยรองปลัดกระทรวงการคลังหัวหน้ากลุ่มภารกิจด้านรายได้รักษาราชการแทนหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลัง[เอกสารแนบท้าย]๑.ใบประมูลซื้อตราสารหนี้รัฐบาล(ดูข้อมูลจากภาพกฎหมาย)วัชศักดิ์/ผู้จัดทำ๑ พฤศจิกายน๒๕๔๙[๑] ราชกิจจานุเบกษาเล่ม ๑๒๓/ตอนพิเศษ ๑๑๕ ง/หน้า ๓/๑ พฤศจิกายน ๒๕๔๙